ג'ויס מילר

**ג'ויס מילר** (1919 – 22 באוקטובר 2009) הייתה במאית תיאטרון ישראלית, מרצה בכירה בחוג לספרות אנגלית באוניברסיטה העברית בירושלים ויקירת העיר ירושלים.

## ביוגרפיה
מילר נולדה ב-1919 בקייפטאון שבדרום אפריקה בשם **דורותי** **ג'ויס גלוקמן**. אביה עמנואל היה עורך דין ואמה קייטי (לבית בקסטנסקי) הייתה מראשי התנועה הציונית בדרום אפריקה וכיהנה כיושבת ראש קרן קיימת לישראל במדינה.

במהלך מלחמת העולם השנייה שירתה מילר בצבא הבריטי במצרים. בשנת 1949 עלתה לישראל עם בעלה, לואי מילר, ועברתה את שמה ל"**רינת**".

## קריירה אמנותית ואקדמית
מילר החלה את דרכה בעולם התיאטרון הישראלי בשנות השישים של המאה ה-20 ועבדה עם פיליפ דיסקין, אריה זקס ודניס סילק. היה בשנת 1964, כשהחליטה להעלות את המחזה השייקספירי "מידה כנגד מידה"

### הצגות שביימה
* '''מידה כנגד מידה''' (1964) - ניסיון הבימוי הראשון שלה, במסגרת סדנת התיאטרון של החוג לאנגלית באוניברסיטה העברית בשיתוף המוזיקאי ריצ'רד פארבר.
* **[[הלילה ה-12 (מחזה)|הלילה ה-12]]** (1969) - עיבוד מודרני למחזה של שייקספיר עם רמיזות לישראל המודרנית.
* **[[חלום ליל קיץ]]** - גרסה ניסיונית ואקספרסיוניטית למחזה השייקספירי.
* **שלוש** (תיאטרון החאן, 1972) – עיבוד למחזה "שלוש נשים בצהוב" מאת ישראל אלירז ובשיתופו.
* **המטבח** - מחזה המתרחש במסעדת מזון מהיר בלונדון, שמילר תרגמה בעזרתו של מוטי לרנר.
* **נובמבר 1974** (תיאטרון ירושלים, 1973) – הצגה דו-לשונית בשיתוף הקהל.
* **[[היהודי ממלטה]]** - מחזה מאת כריסטופר מרלו.
* **נוכלים ואוהבים** (צוותא, 1976) – קטעים מקומדיות וטרגדיות של שייקספיר בהשתתפות בלהה מס ומישא אשרוב.
* **סמסון אגוניסטס** (1982) - מחזה מאת ג'ון מילטון שעלה במהלך מלחמת לבנון.
* **מעשה ברוריא** (פסטיבל עכו, 1982) - בימוי אנסמבל עם גבריאלה לב, רות וידר ועליזה עליון-ישראלי למחזה המבוסס על טקסטים תלמודיים על ברוריה ובני דורה.
* **אלף אסתר והסתר** - דרמטיזציה של מגילת אסתר בתוספת טקסטים ישראליים מודרניים בעברית וביידיש.
* **ההצגה האחרונה**

### מאמרים שפרסמה
* מילר, ר"ג. (1965). **[https://www.nli.org.il/he/newspapers/bama/1965/05/01/01/article/8/ סדנת-סטודנטים ירושלמית בפעולתה]**. *במה: כתב-עת לאמנות התיאטרון*, גיליון 25 (78), עמ' 39–44.
* מילר, ר"ג. (1976). '''נושאים פוליטיים ב"היהודי ממאלטה"'''. *במה: כתב-עת לאמנות התיאטרון*, גיליון 68, עמ' 22–27.
* מילר, ר"ג. (1977). **[https://www.nli.org.il/he/newspapers/bama/1977/08/15/01/article/8/ השניות בדמות היהודי של מארלו]**. *במה: כתב-עת לאמנות התיאטרון*, גיליון 73–74, עמ' 26–33.
* מילר, ר"ג. (1983). **[https://www.nli.org.il/he/newspapers/bama/1983/03/01/01/article/5/ הערות לבימוי 'מעשה ברוריא']**. *במה: כתב-עת לאמנות התיאטרון*, גיליון 94, עמ' 11–20.
* מילר, ג'. (1994). **[https://www.nli.org.il/he/newspapers/bama/1994/03/15/01/article/15/ הערות על גישתי לתיאטרון]**. *במה: כתב-עת לאמנות התיאטרון*, גיליון 135, עמ' 76–80.

## פרסים והוקרה
* **פרס שני ב[[פסטיבל עכו]]** (1982) על ההצגה "מעשה ברוריא".
* **פרס [[מאיר מרגלית]]** (1983) על ההצגה "מעשה ברוריא".
* **יקירת העיר ירושלים** (1993) על תרומתה הייחודית לחיי התיאטרון בעיר.

## חיים אישיים
הייתה נשואה לד"ר לואי מילר (1917–1988), ראש שירותי בריאות הנפש הראשון במשרד הבריאות ומייסד התיאטרון הקהילתי בירושלים. השניים היו הורים לשתי בנות, יהודית (ג'ודי) ונעמי.

אחיה היו קולין גילון - פרקליט המדינה השני של ישראל, פיליפ גלוקמן - עיתונאי וממייסדי אשקלון, ומקס גלוקמן, ממקימי החוג לאנתרופולוגיה חברתית באוניברסיטת תל אביב. אחיינה הוא ראש השב"כ לשעבר כרמי גילון.

ב-22 באוקטובר 2009 נפטרה מילר ממחלה קשה.

## הערות שוליים

קטגוריה:במאיות תיאטרון ישראליות
קטגוריה:סגל האוניברסיטה העברית בירושלים: אנגלית
קטגוריה:יקירות ירושלים
קטגוריה:ישראליות ילידות דרום אפריקה
קטגוריה:ישראליות שנולדו ב-1919
קטגוריה:ישראליות שנפטרו ב-2009